- Hindi News
- National
- रातू रोड दुर्गा मंदिर के पीछे दिन दहाड़े दो उचक्कों ने छात्रा से छीना मोबाइल
रातू रोड दुर्गा मंदिर के पीछे दिन दहाड़े दो उचक्कों ने छात्रा से छीना मोबाइल
रांची | सुखदेवनगर थाना क्षेत्र में रातू रोड दुर्गा मंदिर के पीछे गुरुवार की दोपहर घर जा रही एक छात्रा से दो उचक्कों ने मोबाइल छीन लिया और फरार हो गए। घटना दिन के करीब 3:15 बजे की है। शिवपुरी रातू रोड में रहने वाली जया सिन्हा दुर्गा मंदिर के पीछे से होकर अपने घर जा रही थी। तभी स्कूटर पर सवार दो उचक्के उसके बगल से गुजरे और जया के हाथ से मोबाइल झपट कर फरार हो गए। भाग रहे उचक्कों को पकड़ने के लिए छात्रा चिल्लाई भी, लेकिन वे भाग गए। छात्रा ने सुखदेव नगर थाने में प्राथमिकी दर्ज कराई है। पिछले हफ्ते भी सुखदेवनगर थाना क्षेत्र के चूना भट्ठा रोड में स्कूटी सवार दो उचक्कों ने काम कर लौट रही महिला का मोबाइल छीन लिया था।
tgl_Latn sot_Latn hin_Deva hin_Deva hin_Deva